Serêye Påke

Li Serêye Påke, po les crustins, c' est l' dimegne après Påke.

 Sinonimeye 
 li Clôse Påke, l' Eclôse Påke u l' Reclôse Påkecome li neyerlandès Beloken Passen.
 li Blanke Påkecome l' almand Weißer Sonntag, li slovake Biela nedeľa, li slovene Bela nedelja, li tcheke Bílá neděle.
 li Deujhinme dimegne di Påkecome li suwedwès Andra söndagen i påsktiden.
 li Dimegne del cazimodoLoukîz ls ôtes sinses do mot "Quasimodo".
 li Dimegne del divene MizericôreLomaedje pus novea (anêyes 2000).

 Mwaissès piceures 
C' est l' dierin djoû po "fé ses påkes". Dj' ô bén, s' aler cfesser et aler al comunion po les cis ki n' î vlént aler k' on côp l' an (li minimom po dmorer crustin). Après çoula, les påkes sont clôses, serêyes, dabôrd.A on certin moumint, ci fourit li djudi après Påke.

Li Serêye Påke est eto spotêye Påke des Mônîs u l' djoû des mônîs u dimegne des monnîs.Loukîz a mônî.

C' est a cåze di l' idêye ki les mônîs ni s' alént cfesser k' adon, pask' i rmetént disk' al dierinne broke di dveur avouwer tos les hapaedjes di farene k' il avént l' no di s' è rinde coupåbes.

"Blanke Påke" vént do latén "Dominica in albis", di cåze des blancs mousmints des catrucimîs k' alént esse batijhîs ci dimegne la.Sorlon l' Wiki neyerlandès. On dit cobén eto po l' Serêye Påke Dimegne des catrucimîs.

Li messe e latén di ç' djoû la kimincive avou les mots "Quasi modo geniti infantes" (come des efants djusse sikepyîs). Djustumint paski les grandès djins ki s' fijhént batijhîs estént rmetous, po leus petchîs, come des novea-nés.

 Rilevåve Serêye Påke 
El Beldjike, e 1960, on aveut batijhî mwints catrucimîs, et des grands efants, ci dimegne la. C' esteut tos des cis ki rivnént do Congo.

 Pî-notes 

Categoreye:Crustinnisse
Closes Pake